`እቲ ብዝሒ ደስ ዘይብል ክኸውን ይኽእል`ዩ` ምስ`ቲ ኣሰንድ ዝተባህለ ትካል ኣማኻሪ ስነ-በረራታት ዝሰርሕ ዓብይ ናይ ቁጠባ ክኢላ ፒተር ሞሪስ እዚ ዝስዕብ ርእይቶ ሂቡ፡ ከም ዝመስለኒ ናይ`ቲ ሓያል ኩባንያ ቦይን መሰረታውያን `ምጥቕላልን ምዝርጋሕን` ንርእይ ኣለና። ሓይሊ ናይ ቦይንግ ድሕሪ ናይ ብዙሕ ዓመታት ጻዕሪ`ዩ ተሃኒጹ። እንተኾነ ግን ብዙሕ ሰብ ነቲ ምሕምሻሽ ነፋሪት መንገዲ ኣየር ላየን ከም `ሓንሳብ ኣጋጢሙ ደው ዝብል` ሓደጋ ገይራካ ናይ ምርኣይ ጌጋ ገይሩ። ኣብ`ተን ልዕሊ 350 ዝኾና ራብዓይ ወለዶ ናይተን ኣብ ስሳታት ዝተማህዛ ነፈረት `ንኻልኣይ እዋን` ምስ ኣጋጠመ ግን ናይ ስንባደ ደወላት ተደዊሉ። ምንጪ ስእሊ, Jonathan Druion መግለጺ ስእሊ, ዓይነት ናይታ ካብ እትብገስ ኣብ ውሽጢ ደቓይቕ ዝወደቐት ነፋሪት ኢትዯጵያ - ቦይንግ 737 ማክስ-8 ቦይንግ ብዛዕባ ብቕዓት ድሕነት ነፈርቱ ከእምኖም ዘለዎ ሓያሎ ጉጅለታት ኣለውዎ። ሰብ መዚ ዓለም-ለኻውያን ተቖጻጸርቲ ንመረጋገጺ ናይ ፈደራል በዓል ስልጣን ኣቬሽን (ኤፍ ኤ ኤ) ኣሜሪካ ከም ቅቡል ይወስድዎ ነይሮም፡ ድሕሪ ሕጂ ግን ብኸምኡ ብቐሊሉ ኣይክቕበልዎን`ዮም፡ ምኽንያቱ ኤፍ ኤ ኤ ነተን ማክስ ዝዓይነት ነፈረቲ ካብ ካልእ ዓለም ድሒሩ`ዩ ደው ኣቢልወን። ነተን ነፈርቲ ናብ ኣገልግሎት ንምምላስ፡ ቦይን ብዛዕባ ድሕነት ነፈርቱ፡ ብውሑዱ ንኣርባዕተ ተቖጻጸርቲ ትካላት ከእምን ኣለዎ። ዓማዊል ቦይን ዝኾና መንገዲ ኣየራት ነቲ ድሮ ሂበንኦ ዘለዋ ነፈረቲ ናይ ምግዛእ ትእዛዛት ክስርዛ ዘይመስል`ዩ። ንግዚኡ ግን ጠለብ ናይ`ተን ማክስ ዝዓይነተን ነፈርቲ ክጎድል`ዩ። ካልእ ኣብ ግምት ዝኣቱ ክሳራ ግን ኣሎ፡ ምኽንያቱ መንገዲ ኣየራት ነተን ዝኣዘዘእን ነፈርቲ ክጽበያ ስለ ዝኾናን ሓደስቲ ናይ ህጹጽ ኣዋን ውጥናት ከውጽኣ ስለ ዘለወንን ካብ ቦይን ካሕሳ ምሕታተን ኣይተርፍን። ብተወሳኺ ድማ ጉዳይ ህይወት ሰባት ኣሎ። ኣብረርትን ሰራሕተኛታት በረራን ዓሚቕ ቴክኒካዊ ኣፍልጦ ስለ ዘለዎም፡ ብዛዕባ ሓቅነት ኣብተን ነፈርቲ ዝግበር ክለሳታት ዓውዓው ምባሎም ኣይተርፍን። ነቲ ተረኺቡ ዘሎ መርትዖታት ኣብ ግምት ኣእቲኻ፡ ኣዝዮም ነቐፍቲ ከምዝኾኑን ዓቢ ውሕስነት መግለጽታትን ከዝሓቱን ኣየጠራጥርን። እንተኾነ ግን፡ ልዕሊ 14,000 ሓንቲ መተሓላልፎ [ኣይል] ዘለወን ነፈርቲ ኣብ መላእ ዓለም ኣብ ኣገልግሎት ምህላወንን፡ ፍርቂ ናይ`ዚአን ድማ ቦይን ምኻኑን ኣብ ግምት ኣእቲኻ፡ እዘን ማክስ ዝዓይነተን ነፈርቲ ናብ ኣገልግሎት ኣይምለሳን`የን፡ ብገያሾ`ውን ተቐባልነት ኣይክህልወንን`ዩ ክትብልን ኣጸጋሚ`ዩ። ጉዳይ ካሕሳ`ውን ካልእ ረቛሒ`ዩ። እቲ መጠን ካሕሳ`ውን ደስ ዘይብል ክኸውን ይኻል`ዩ። `ድሕሪ ሕጂ ብማክስ ዓይነተን ነፈርቲ ክገይሽ እንተኾይነ ኣዕሩኽተይ ሓቲቶምኒ` ዳይሬክተር ትካል ኣማኻሪ ስነ-በረራ ጀይ ኤል ኤስ ጆን ስትሪክላንድ፡ ቦይንግ ዋላ`ኳ ልዕሊ 100 ዓመት ዕድመ እንተሃለዎን ሓደ ካብ ክልተ ውሑሳት ዓበይቲ ትካላት ሰራሕቲ ነፈርቲ ናይ ዓለምና እንተኾነ፡ ዝናኡ ናይ ምዕቃብ ዓቢ ብድሆ ኣለዎ። እምነት ናይ ዓማዊል መንገዲ ኣየራትን ገያሾን ክመልስ ኣለዎ። ከም ዝመስለኒ ግን፡ ዓማዊሉ ውሕስነት ናይ ነፈርቱ ከም ዝምለስ ክተኣማመኑ`ዮም። ምንጪ ስእሊ, Getty Images መግለጺ ስእሊ, ስብርባር ኣካል ናይታ ዝወደቐት ነፋሪት መገዲ ኣየር ኢትዮጵያ፡ ቁፅሪ በረራ 302 ገንዘባዊ መቕጻዕቲ ስለ ዘለዎ፡ ነፈርቲ ንምዕዳግ ዝተዋህበ ትእዛዝ ምስራዝ ኣጸጋሚ`ዩ። ክልተ ኩባንያታት ጥራይ ድማ`የን ኣብ`ዚ ዕዳጋ ዘለዋ። መንገዲ ኣየራት ድማ ንስልጠና ኣብረርተንን መሃንዲሳተንን ንኽጥዕመን ኣብ ክሊ ሓንቲ ኩባያ`የን ትካለን ዝሃንጻ። ብዘይካ`ዚ፡ ቦይንግን እቲ ካልኣይ ኣፍራዪ ነፈርቲ ዝኾነ ኤር ባስን ጽዑቕ ነፈርቲ ናይ ምስራሕ ትእዛዛት ስለ ዘለዎም፡ ካብ ሓዲኦም ናብ`ቲ ካልእ ምቕያር ምድንጓይ ምቕባል`ተን ሓደስቲ ነፈርቲ የስዕብ። ገያሾ`ኸ?
